Singa Kwanga si bazenge, kelele ee Mama
Nakanisi lisusu St-Jean, Lingwala, Singa Kwanga, mboka baboti nga, mboka nga nakoli, né, grandi, études faites, marié à Lingwala pe eloko ekolongola na Lingwala ezali se liwa.
Tambusa, tambusa
Ya Mandeleni, kelele ee Mama
Singa Kwanga si bazenge, kelele ee Mama
Lay, lay, lay, lay
Wana tangu ba bagarre ezalaki ko chauffé na zamba ya Sans Fil, soki moninga akueyi na MITIF na yo, bo signé, bagarre na zamba ya Sans Fil, or ke ba soda ya Camp Militaire Léopold II, bazali komona bino, bokokamua ba grands gaillards en tenue civil bakangi bino, nzokande bazali ba soda, mbala moko bamemi bino na camp militaire, kuna esika bokoliya nkuba oyo eleki bino motuya.
Na kanda wana, bino pe bozali kozela bana ya ba soda, tangu bakoya na cité autrement dit Belge ou Belezi, wana bino bokosala vengeance, tii eyaki kosuka tobandi kosala ba pactes de non-agression na bana ya ba soda, tobandi kokoma ba camarades, biso bana ya belge tosalelaka bana ya ba soda ba camions ya fil de fer, en échange bango pe ba permetaka biso tokende na camp militaire po nakobuka mangolo di MOFUDE.
C´était la belle époque, surtout jour ya samedi, tangu bakabolaka MPOSO na camp militaire, souvent ezalaki Makayabu, Loso, Madesu ya ba soda oyo ya rouge, ba boites ya sardines, mungua, mafuta, okomona ba part ya soda mingi ezali ko trainer, motu ya kozua yango azali te, okomona comptable , soda oyo azalaki chargé na partage ya mposo, akoloba na bino bokamata na bino mposo ya ba soda oyo bazali absents.
Kasi tangu Caritas eyaki, na tangu ya Onu na époque ya 1er ministre Cyril Adoula, lokola babandaki kokabola Mapa, Loso, Madesu... epayi tobosanaki ba pactes nionso tosalaki na bana ya ba soda, ennemi ya kala ezongaki lisusu.
ba mbula pe ebandaki kopusa, nouvelle génération pe ebandaki kobima, na makanisi ya sika, mboka makambo mingi ebandaki kobaluka, prophétie ya Adou Elenga ebandaki kosalama "Ata Ndele Mokili ekobaluka", ba masta mingi babandi kolongua na St-Jean, babandi kovanda na Ville, Limete etc... na ba ndaku ya mindele, kasi biso se na Singa Kwanga.
Pour Toujours....
Vieux Liseke.
sag_Latn lin_Latn kon_Latn swh_Latn sag_Latn pag_Latn lin_Latn lin_Latn lin_Latn lin_Latn lin_Latn fra_Latn fra_Latn